Wiccan

Wiccan, oikealta nimeltään alun perin William "Billy" Maximoff ja myöhemmin William "Billy" Kaplan, on Marvel-kustantamon sarjakuvissa esiintyvä supersankari. Wiccanin ensiesiintyminen tapahtui amerikkalaisen Young Avengers -lehden ensimmäisessä numerossa. Hahmon loivat Allan Heinberg ja Jim Cheung.

 Historia 
Billy Kaplan syntyi reformijuutalaiseen perheeseen. Koulussa häntä kiusattiin säännöllisesti ja Billy haki turvapaikkaa Kostajien kartanon porteilta. Eräänä päivänä Billy törmäsi Kostajien Purppuranoitaan, joka kehottaa tätä nousemaan kiusaajiaan vastaan. Purppuranoita parantaa Billyn tappeluissa saamat haavat ja muutamia viikkoja myöhemmin Billy auttaa erästä toista kiusattua lasta käyttäen samalla vastomaisesti maagisia voimiaan.

Myöhemmin, kun Rautapoika perusti Nuoret Kostajat Billy liittyy joukkoon ja ottaa itselleen koodinimen Asgardilainen. Myöhemmin hän kuitenkin muuttaa sen Wiccaniksi. Hän harjoittaa voimiaan Hulkkion äidiltä lainaamistaan kirjoista ja oppii hallitsemaan niitä lopulta paremmin.Young Avengers #5. Marvel Comics.

Myöhemmin paljastui, että Wanda Maximoff / Purppuranoita, jolla oli samanlaiset voimat kuin Billyllä, oli aikoinaan käyttänyt kykyään muuttaa todellisuutta luomaan kaksoispoikansa, Billy ja Tommy Maximoffin. Wanda ei kuitenkaan tiennyt, että kaksosten luomiseen oli käytetty palasia Mefiston sielusta. Kun poikien sielut palasivat osaksi Mefistoa, Wanda heille antamat voimat tuhosivat Mefiston ja Billy Maximoff oli syntynyt uudelleen Billy Kaplanina, kun taas Tommy Maximoff oli syntynyt uudelleen Thomas Sheperdinä, joka oli itsekin Nuorten Kostajien jäsen koodinimellä Nopeus.Fantastic Four #277 (1.4.1985).<ref>Avengers West Coast 51 (marraskuu 1989).</ref>

Muiden monien supersankarien tapaan Wiccan valitsee puolensa sisällissodassa ja liittyy Kapteeni Amerikan vastarintaliikkeeseen yhdessä muiden Nuorten Kostajien kanssa.

 Seksuaalisuus 
Wiccanin vuorovaikutus ja lämpimät suhteet Hulkkioon sai jotkut lukijoista spekuloimaan nuorten miesten ystävyyssuhteen todellista laatua. Allan Heinberg myönsi miesten suhteen olevan homoseksuaalinen San Diegon sarjakuvafestivaaleilla. Heinberg oli yllättynyt siitä, että hänen hienovaraiset vihjeensä oli poimittu niinkin nopeasti ruutujen välistäXtra-sivuston artikkeli Nuorista Kostajista .

Mennessään Kat Farrellin haastatteluun Jessica Jones varoittaa Hulkkiota ja Wiccania Farrellin mahdollisesta kysymyksestä koskien heidän seksuaalisuuttaan. Hetken mietinnän jälkeen pari päättää kertoa haastattelussa totuuden, johon Teddy lisää "Miksi vain Pohjantähti saisi pitää hauskaa?"Young Avengers Special. Marvel Comics.

Voimat ja varusteet
Wiccanina Billy omaa ikäisensä, aktiivisesti kuntoilevan nuoren miehen voimat.

Hänen todellinen voimansa on hänen hallitsemansa taito langettaa loitsuja, jotka voivat olla kytköksissä Purppuranoidan todellisuutta muokkaavien voimien kanssa. Alussa Billy kykeni lentämään ja projektoimaan salamia. Nykyään Wiccan kykenee langettamaan loitsuja hokemalla mantramaisesti tiettyä loitsua, kuten "Haluan hänen unohtavan! Haluan hänen unohtavan!" ja keskittyen samalla intensiivisesti haluttuun lopputulokseen. Hän on kyennyt loitsuillaan jäljittämään ihmisiä, luomaan illuusioita, tuhoamaan voimakenttiä, teleporttaamaan lukuisia ihmisiä kerralla, heittämään voimakkaita energiaiskuja ja langettamaan lumouksia.

Wiccanin kykyjen todelliset äärirajat eivät ole tiedossa.

 Muissa medioissa 
Useita versioita Billy Maximoffista ja William Kaplanista esiintyy Marvel Cinematic Universessa. Baylen Bielitz näytteli 5-vuotiasta Billy Maximoffia, Julian Hillard 10-vuotiasta Billy Maximoffia, ja Joe Locke teini-ikäistä William Kaplania. 
Disney+-sarjassa WandaVision (2021) Wanda Maximoff synnytti hänet ja Tommyn tuntemattomalla tavalla alkaneessa ja epätavallisen nopeasti edenneessä raskaudessa Westview’hin, New Jerseyyn, luomansa tilannekomediailluusiokentän, Hexin, sisällä. Heidän viettäessä myöhemmin halloweeniä, paljastui, että Billyllä oli samanlaiset voimat kuin äidillään, kun taas Tommylla oli samanlaiset voimat kuin enollaan Pietrolla. Myöhemmin Agatha Harkness, joka oli esiintynyt Wandan naapurina nimellä ”Agnes”, tarjoutui vahtimaan Billyä ja Tommya, kun Wanda oli stressaantunut. Mutta sitten Agatha piti Billyä ja Tommya panttivankeina pakottaakseen Wandan todelliset voimat esiin. Sarjan päätösjaksossa Billy ja Tommy katoavat, kun Wanda poistaa Hexin Westview’n yltä, mutta lopputekstien jälkeen näytetyssä kohtauksessa Wanda kuulee päässään Billyn ja Tommyn äänet opiskellessaan Darkholdia, Agathan loitsukirjaa.
Elokuvassa Doctor Strange in the Multiverse of Madness (2022) Wanda yritti löytää multiversumista oikeiksi ihmisiksi syntyneet versiot Billystä ja Tommysta, korvatakseen Hexin mukana pääuniversumin kadonneet versiot. Lisäksi Wundagoren linnassa nähdään Wandaa Purppuranoitana esittävien patsaiden lisäksi myös aikuista Billyä Wiccanina esittäviä patsaita.
 Teini-ikäinen William Kaplan esiintyy Disney+-sarjassa Agatha All Along'' (2024). Hän oli juuri Bar mitsvaansa juhlinut poika, kun Hex oli kadonnut Westview’n ympäriltä. Hän joutui vanhempiensa kanssa auto-onnettomuuteen ja kuoli, mutta sitten Billy Maximoffin sielu oli asettunut hänen sisäänsä. Elettyään muistinsa menettäneenä Williamin kehossa kolme vuotta, Billy alkoi ottaa selvää siitä kuka oikeasti oli. Kuultuaan Ralph Bohnerilta Wandan ja Visionin kaksosista, Billy tajusi kuka oikeasti oli. Selvittääkseen mitä Tommyn sielulle oli tapahtunut, hän otti tavoitteekseen päästä Noitien tielle ja suorittaa sen. Hän vapautti Westview’ssä viimeiset kolme vuotta elänyttä Agathaa vapautumaan Wandan loitsusta, ja pyysi tämän apua, koska Agatha oli ainut Tiestä aiemmin selvinnyt noita. Agatha ja hänen noitapiiriinsä värvätyt noidat eivät pystyneet kuulemaan Billyn oikeaa nimeä tai yksityiskohtia hänen taustoistaan sinetin vuoksi, jonka Lilia Calderu (yksi Agathan noitapiirin jäsenistä) oli laittanut häneen Bar mitsvan aikana ja jonka yksityiskohdat hän oli pyyhkinyt omasta muististaan. Niinpä noidat olivat kutsuneet Billyä vain ”teiniksi”. Mutta Tien kolmannen koetuksen jälkeen, Agatha lopulta keksii teinin oikean henkilöllisyyden, ja noitien itsekkään luonteen ymmärtänyt Billy tulee herättäneeksi sisällään olevat Wiccanin voimat. Selvitettyään Tien loppuun, ja Agathan uhrattua itsensä Kuolemalle hänen puolestaan, Billy tajuaa fyysisen Noitien tien olleen hänen oma luomuksensa, ja Tiestä kertovan tarun olleen vain huijaus, jolla Agatha oli aikoinaan vienyt muiden noitien voimia. Raivostunut Billy aikoi aluksi karkottaa haamuna Maahan jääneen Agathan, mutta muuttaa lopulta mielensä ja lähtee tämän opastamana etsimään poikaa, jonka kehoon Tommyn sielu oli asettunut.

 Lähteet 

 Aiheesta muualla 
Marvel-kustantamon kotisivujen osuus Wiccanista 
Marvel Database -sivuston osuus Wiccanista 
Gay League-sivuston profiili Wiccanista  

Luokka:Marvel-universumin supersankarit
Luokka:Kuvitteelliset maagikot
Luokka:Kuvitteelliset telekineetikot